**Kúpna zmluva**

(ďalej ako „**Zmluva**")

táto zmluva sa uzatvára v zmysle ust. § 409 a nasl. zákona č. 513/1991 Zb. Obchodný zákonník v znení neskorších predpisov (ďalej ako „**ObZ**")

**Predávajúci :**

Sídlo/Miesto podnikania: ...................................

IČO: ....................................

DIČ: ....................................

IČ DPH: ....................................

Zapísaný v: ....................................

Bankové spojenie: ....................................

IBAN: ....................................

BIC: ....................................

(ďalej ako „**Predávajúci**“)

a

**Kupujúci: Mestská časť Bratislava-Petržalka**

sídlo Kutlíkova 17, 852 12 Bratislava

Zastúpený: Ing. Ján Hrčka, starosta

IČO: 00 603 201

DIČ: 2020936643

Bankové spojenie: Prima banka Slovensko, a.s.

IBAN: SK41 5600 0000 0018 0059 9001

(ďalej ako „**Kupujúci**")

(Predávajúci a Kupujúci spolu ďalej aj ako „**Zmluvné strany**" alebo jednotlivo ako „**Zmluvná strana**“)

**Článok I.**

**Predmet Zmluvy**

1. Predávajúci je výlučný vlastník nasledovnej **hnuteľnej veci – asfaltového pásového finišera:**

**Druh: ............................................**

**Výrobca: ............................................**

**Výrobné č.: ............................................**

**Rok výroby: ............................................**

**Značka/Typ: ............................................**

**Stav:** použitá vec

**Počet motohodín:...........................................**

(ďalej len „**Predmet kúpy**“).

1. Predávajúci sa zaväzuje previesť na Kupujúceho vlastnícke právo k Predmetu kúpy v stave a s technickými a prevádzkovými parametrami podľa Prílohy č. 1 tejto Zmluvy s názvom „Technická špecifikácia a návrh na plnenie “ (ďalej len „**Príloha č. 1**“).
2. Kupujúci sa zaväzuje zaplatiť Predávajúcemu za Predmet kúpy Kúpnu cenu a prevziať
od Predávajúceho Predmet kúpy.
3. Táto zmluva sa uzatvára ako výsledok verejného obstarávania v zmysle zákona č. 343/2015 Z. z.
o verejnom obstarávaní a o zmene a doplnení niektorých zákonov v znení neskorších predpisov v rámci Výzvy na predkladanie ponúk s názvom zákazky „**Dodanie asfaltového pásového finišera**".

**Článok II.**

**Kúpna cena**

1. Kúpna cena za Predmet kúpy je [•],- EUR (slovom: [•] eur) bez DPH, teda [•],- EUR (slovom: [•] eur) s DPH (ďalej ako „**Kúpna cena**").
2. Zálohovú platbu vo výške 100 % Kúpnej ceny uhradí Kupujúci Predávajúcemu vopred, a to do 3 pracovných dní odo dňa uzavretia Zmluvy bankovým prevodom na účet Predávajúceho uvedený v záhlaví tejto Zmluvy. Predávajúci je následne povinný bezodkladne vystaviť vyúčtovaciu faktúru a odovzdať ju Kupujúcemu pri prevzatí Predmetu kúpy Kupujúcim.
3. V prípade, ak dôjde k zániku Zmluvy pred odovzdaním Predmetu kúpy Kupujúcemu, Predávajúci je povinný vrátiť zálohovú platbu podľa bodu 2 tohto článku Zmluvy Kupujúcemu najneskôr do 3 pracovných dní odo dňa zániku Zmluvy na bankový účet Kupujúceho uvedený v záhlaví tejto Zmluvy, pokiaľ mu Kupujúci písomne neoznámi zmenu bankového spojenia. V prípade omeškania Predávajúceho s vrátením zálohovej platby podľa bodu 2 tohto článku Zmluvy Kupujúcemu, je Kupujúci oprávnený požadovať od Predávajúceho zmluvnú pokutu vo výške 0,2 % z Kúpnej ceny za každý, aj začatý deň omeškania s vrátením zálohovej platby.
4. Vlastnícke právo k Predmetu kúpy prechádza na Kupujúceho momentom zaplatenia celej Kúpnej ceny. Prevzatie Predmetu kúpy Kupujúcim, Kupujúci potvrdí v Preberacom protokole.
5. Zmluvné strany sa dohodli, že Kúpna cena zahŕňa aj vykonanie úvodného zaškolenia na obsluhu Predmetu kúpy pre min. 3 osoby stanovené Kupujúcim v rozsahu cca 1 hodiny.

**Článok III.**

**Odovzdanie Predmetu kúpy**

1. Zmluvné strany sa dohodli na nasledovnom čase, mieste a spôsobe odovzdania Predmetu kúpy Predávajúcim Kupujúcemu:

**Miesto odovzdania:** Ulica Ondreja Štefanka 2, 851 01 Bratislava-Petržalka

(ďalej len „**Miesto odovzdania“**)

**Dátum odovzdania: .............................................**

**Spôsob odovzdania:** formou Preberacieho protokolu

1. Predávajúci odovzdá Kupujúcemu Predmet kúpy vrátane všetkých s ním súvisiacich dokladov a potvrdení špecifikovaných v Preberacom protokole, najmä ale nielen návodu na obsluhu a údržbu v slovenskom jazyku a ďalších dokladov potrebných pre prevádzku Predmetu kúpy podľa všeobecne záväzných právnych predpisov a noriem platných v čase dodania Predmetu kúpy, vyúčtovaciu faktúru a všetky originálne kľúče od Predmetu kúpy podľa bodu 1 tohto článku Zmluvy. Predávajúci je povinný vyrozumieť Kupujúceho o pripravenosti Predmetu kúpy na odovzdanie a čase odovzdania Predmetu kúpy minimálne 1 pracovný deň vopred.
2. Zmluvné strany sa dohodli, že Zmluvné strany v rámci preberacieho konania odskúšajú aj funkčnosť a prevádzkyschopnosť Predmetu kúpy.
3. Zmluvné strany sa dohodli, že Kupujúci je oprávnený odmietnuť prevziať Predmet kúpy a odstúpiť od tejto Zmluvy z dôvodu nedodržania technických a prevádzkových parametrov Predmetu kúpy špecifikovaných v Preberacom protokole, ako aj z dôvodu existencie dôvodných pochybností Kupujúceho o funkčnosti a prevádzkyschopnosti Predmetu kúpy.
4. Momentom prevzatia Predmetu kúpy Kupujúcim v Mieste odovzdania, prechádza na Kupujúceho zodpovednosť za škodu na Predmete kúpy alebo spôsobenej Predmetom kúpy, nebezpečenstvo náhodnej skazy, poškodenia, straty alebo zničenia veci.

**Článok IV.**

**Povinnosti Predávajúceho**

1. Predávajúci je povinný vykonať všetky potrebné úkony za tým účelom, aby Kupujúci mohol vykonať zápis zmeny držiteľa Predmetu kúpy, ak sa daný zápis v zmysle všeobecne záväzných právnych predpisov vyžaduje.
2. V prípade prepravy Predmetu kúpy do Miesta odovzdania, Predávajúci je povinný poistiť Predmet kúpy na vlastné náklady pred odovzdaním na prepravu, a to na celú dobu prepravy Predmetu kúpy až do prevzatia veci Kupujúcim za účelom poistného krytia všetkých poistných rizík pri preprave Predmetu kúpy do Miesta odovzdania. Pre vylúčenie pochybností, náklady spojené s prepravou Predmetu kúpy do Miesta odovzdania a jeho poistením znáša v celom rozsahu Predávajúci.
3. Porušenie povinností podľa bodu 1. a 2. tohto článku Zmluvy a podľa Článku III. bod 1 Zmluvy sa považuje za podstatné porušenie Zmluvy a Kupujúci má právo odstúpiť od tejto Zmluvy.

**Článok V.**

**Zodpovednosť za vady**

1. Zmluvné strany sa dohodli, že Predávajúci zodpovedá za vadu, ktorú má Predmet kúpy v okamihu prevzatia Predmetu kúpy, aj keď sa vada stane zjavnou až po tomto čase. Predávajúci zodpovedá takisto za akúkoľvek vadu, ktorá vznikne po prevzatí Predmetu kúpy Kupujúcim, ak je spôsobená porušením povinností Predávajúceho. Za vadu Predmetu kúpy sa považuje aj vada v dokladoch alebo potvrdeniach odovzdávaných Kupujúcemu podľa čl. III ods. 2 tejto zmluvy.
2. Zmluvné strany si na základe Preberacieho protokolu potvrdzujú, že Predmet kúpy je bez vád, s výnimkou vád a nedostatkov uvedených v Preberacom protokole.

**Článok VI.**

**Vyhlásenia zmluvných strán**

1. Predávajúci vyhlasuje, že:
2. je v celom rozsahu oprávnený uzavrieť túto Zmluvu a nakladať s Predmetom kúpy,
3. v momente uzavretia tejto Zmluvy, ako aj v momente prevodu vlastníctva k Predmetu kúpy na Kupujúceho bude jeho jediným a výlučným vlastníkom,
4. Predmet kúpy nemá žiadne faktické ani právne vady a nie je zaťažený akýmkoľvek právom tretej osoby (vrátane záložného práva, exekučného záložného práva, daňového záložného práva a pod.) a ani žiadna tretia osoba si takéto práva vo vzťahu k Predmetu kúpy neuplatňuje a Predávajúci ani nemá vedomosť o tom, že by si takéto práva plánovala uplatniť, s výnimkou vád a nedostatkov uvedených v Preberacom protokole;
5. Predmet kúpy nie je predmetom akéhokoľvek súdneho, správneho alebo konkurzného konania;
6. skutočné technické a prevádzkové parametre Predmetu kúpy sa zhodujú s parametrami uvádzanými v Prílohe č. 1 tejto zmluvy a v Preberacom protokole,
7. Predmet kúpy je plne funkčný a spôsobilý na obvyklý účel užívania;
8. poskytuje servis na Predmet kúpy s nástupom na servis do 24 hodín od zaslania objednávky (email/tel.).
9. Nepravdivosť alebo porušenie akéhokoľvek vyhlásenia alebo záväzku Predávajúceho uvedeného v tejto Zmluve sa považuje za podstatné porušenie Zmluvy a zakladá Kupujúcemu právo na odstúpenie od Zmluvy. Zmluva zaniká v takomto prípade dňom doručenia písomného odstúpenia od zmluvy Predávajúcemu.

**Článok VII.**

**Záverečné ustanovenia**

1. Táto Zmluva sa riadi právnym poriadkom Slovenskej republiky. Práva a povinnosti Zmluvných strán výslovne neupravené Zmluvou, sa riadia ustanoveniami ObZ a ostatnými právnymi predpismi Slovenskej republiky. V prípade sporu medzi Zmluvnými stranami je rozhodným právom právo Slovenskej republiky a riešenie sporov spadá pod jurisdikciu súdov Slovenskej republiky.
2. Zmluvné strany sa dohodli na nasledovných podmienkach doručovania písomností pre účely zmluvy:
3. doručenie osobne alebo
4. doporučenou poštou alebo
5. prostredníctvom kuriéra alebo
6. do elektronickej schránky Zmluvnej strany.

Písomnosti doručované osobne alebo prostredníctvom kuriéra sa budú považovať za doručené v deň ich skutočného prevzatia alebo ak ich príjemca bezdôvodne odmietne prevziať, tak v deň tohto odmietnutia (pričom v prípade pochybností sa má za to, že odmietnutie bolo bezdôvodné). Písomnosti doručované doporučeným listom sa budú považovať za doručené na tretí (3.) deň odo dňa ich uloženia na pošte alebo vrátenia nedoručenej zásielky odosielateľovi s vyznačením akejkoľvek poznámky poštového podniku (napr. adresát neznámy), podľa toho, ktorá z uvedených skutočností nastane skôr. Písomnosti doručované do elektronickej schránky zmluvnej strany sa doručujú do vlastných rúk, pričom na základe dohody Zmluvných strán sa uplatňuje fikcia doručenia podľa § 32 ods. 5 písm. b) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákona o e-Governmente).

1. Táto Zmluva môže byť menená len dohodou Zmluvných strán formou písomných dodatkov k tejto Zmluve. Každý dodatok musí byť podpísaný oboma Zmluvnými stranami.
2. Zmluva je vyhotovená v piatich (5) rovnopisoch, pričom Predávajúci si ponechá jedno (1) vyhotovenie Zmluvy a Kupujúci obdrží štyri (4) vyhotovenia Zmluvy.
3. Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
4. Neoddeliteľnou súčasťou tejto Zmluvy je jej príloha:

Príloha č. 1: Technická špecifikácia a návrh na plnenie

|  |  |
| --- | --- |
| **Predávajúci:**  | **Kupujúci:** |
| V \_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_ | V Bratislave dňa \_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ........................................................... | **Mestská časť Bratislava-Petržalka**Ing. Ján Hrčka, starosta |